|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA****Upravni odjel za gospodarstvo, komunalne djelatnosti i poljoprivredu**  |

KLASA: 320-02/20-01/32

URBROJ: 2137/1-04/15-20-02

Koprivnica, 24. studenog 2020.

**ŽUPANIJA: KOPRIVNIČKO-KRIŽEVAČKA**

**IZMJENE I DOPUNE**

**PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA GRAD KOPRIVNICU**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18., 115/18. i 98/19,) i članka 10. Odluke o upravnim tijelima Koprivničko-križevačke županije („Službeni glasnik Koprivničko-križevačke županije" broj 7/15., 12/15., 2/16., 4/16.-pročišćeni tekst, 19/17.,21/18. i 1/19.) Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 24.11.2020. godine, donio je

**IZMJENE I DOPUNE**

**Programa raspolaganja poljoprivrednim zemljištem**

**u vlasništvu Republike Hrvatske za Grad Koprivnicu**

 **SADRŽAJ PROGRAMA** :

Upravni odjel za gospodarstvo, komunalne djelatnosti i poljoprivredu Koprivničko –križevačke županije donio je 29. studenog 2018. godine Program raspolaganja poljoprivrednim zemljištem u vlasništvu Republike Hrvatske za Grad Koprivnicu, KLASA:320-02/18-01/50, URBROJ:2137/1-04/12-18-14 („Službeni glasnik Koprivničko-križevačke županije“ broj 1/19.), te je na isti dobivena Suglasnost Ministarstva poljoprivrede KLASA:945-01/18-01/536, URBROJ:525-07/1791-18-5 od 12. prosinca 2018.

Dopisom KLASA:320-02/18-01/0002, URBROJ:2137/01-05-01/2-20-103 od 11. studenog 2020. Grad Koprivnica zatražila je Izmjenu i dopunu Programa raspolaganja poljoprivrednim zemljištem u vlasništvu RH za područje Grada Koprivnice, a vezano na Uvjerenje Upravnog odjela za prostorno uređenje Grada Koprivnice KLASA:350-05/20-01/0065, URBROJ:2137/01-07-01/2-20-2 od 03.studenog 2020., Očitovanja Upravnog odjela za opću upravu i imovinska prava Koprivničko – križevačke županije KLASA:940-01/20-01/13, URBROJ:2137/1-08/01-20-2 od 20.listopada 2020.,te zahtjeva HŽ Infrastruktura, Mihanovićeva 12, 10000 Zagreb broj 4158/20,1.3.2. od 27.08.2020.,kojim je traženo da se predmetne nekretnine isključe iz Programa raspolaganja poljoprivrednim zemljištem u vlasništvu RH za Grad Koprivnicu jer predstavljaju prometni koridor od velikog strateškog značaja za RH.

1. **Ukupna površina poljoprivrednog zemljišta u vlasništvu RH na području Grada Koprivnice iznosi: 91,43 ha**
2. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima – površina u ha**

|  |  |  |  |
| --- | --- | --- | --- |
| REDNI BROJ | OBLIK RASPOLAGANJA(skraćeni naziv iz ugovora) | UKUPAN BROJ UGOVORA | UKUPNA POVRŠINA PO UGOVORIMA  |
| 1. | zakup | **2** | **3,5799** |
| 2. | dugogodišnji zakup | **1** | **61,2637** |
| 3. | privremeno korištenje | **1** | **0,0408** |
|  |  |  | **64,8844** |

1. Sumarni pregled površina poljoprivrednog zemljišta u vlasništvu Republike Hrvatske prema oblicima raspolaganja

 **T-2 Prikaz ukupnih površina po oblicima raspolaganja** :

|  |  |  |
| --- | --- | --- |
| **OBLIK RASPOLAGANJA** | **Površina****u ha** | **NAPOMENA****(minirano, višegodišnji nasadi i sustavi odvodnje i navodnjavanja)** |
| površine određene za **povrat** | **48.0670** | - livade i pašnjaci – 3,7131 ha- višegodišnji nasadi – 2,1906 ha |
| površine određene za **prodaju** - jednokratno, maksimalno do 25% | **0** |  |
| površine određene za **zakup** | **43,0098 ha** | - livade i pašnjaci – 0,3294 ha- višegodišnji nasadi – 10,7043 ha |
| površine određene za **zakup za ribnjake** | **0** |  |
| površine određene za **zakup zajedničkih pašnjaka** | **0** |  |
| površine određene za **ostale namjene** - jednokratno, maksimalno do 5% | **0,3565** | Površine određene za izmjene i dopune Programa, dio čestice nalazi se unutar a dio izvan granica građevinskog područja prema odredbama PPU Grada Koprivnice. Potrebna parcelacija.- livade i pašnjaci – 0,3294 ha- višegodišnji nasadi – 0,0028 ha |

* **MAKSIMALNA POVRŠINA ZA ZAKUP iznosi: 43,0098 ha.( navedena površina predstavlja proizvodno - tehnološku cjelinu koja je u funkciji proizvodnje i kao takva se ne može umanjivati )**

Tablica Prikaz raspolaganja po katastarskim česticama i oblicima raspolaganja je u prilogu u Excelu.

**NAPOMENA/OBRAZLOŽENJE** **UZ PROGRAM RASPOLAGANJA**(određene specifičnosti za područje jedinice lokalne samouprave):

|  |
| --- |
|   Upravni odjel za gospodarstvo, komunalne djelatnosti i poljoprivredu Koprivničko –križevačke županije donio je 29. studenog 2018. godine Program raspolaganja poljoprivrednim zemljištem u vlasništvu Republike Hrvatske za Grad Koprivnicu, KLASA:320-02/18-01/50, URBROJ:2137/1-04/12-18-14, te je na isti dobivena Suglasnost Ministarstva poljoprivrede KLASA:945-01/18-01/536, URBROJ:525-07/1791-18-5 od 12. prosinca 2018. („Službeni glasnik Koprivničko-križevačke županije“ broj 1/19.) Na zahtjeva HŽ Infrastruktura, Mihanovićeva 12, 10000 Zagreb broj 4158/20,1.3.2. od 27.08.2020.,kojim je traženo da se predmetne nekretnine isključe iz Programa raspolaganja poljoprivrednim zemljištem u vlasništvu RH za Grad Koprivnicu jer predstavljaju prometni koridor od velikog strateškog značaja za RH ishođeno je:1.Uvjerenje Upravnog odjela za prostorno uređenje Grada Koprivnice KLASA:350-05/20-01/0065, URBROJ:2137/01-07-01/2-20-2 od 03.studenog 2020.,2. Očitovanja Upravnog odjela za opću upravu i imovinska prava Koprivničko – križevačke županije KLASA:940-01/20-01/13, URBROJ:2137/1-08/01-20-2 od 20.listopada 2020. Temeljem gore navedenih dokumenata čestice navedene u Zahtjevu HŽ Infrastruktura isključene su iz Programa raspolaganja poljoprivrednim zemljištem u vlasništvu RH za Grad Koprivnicu KLASA:320-02/18-01/50, URBROJ:2137/1-04/12-18-14 od 29.studonog 2018., te je izrađena Izmjena i dopuna Programa raspolaganja poljoprivrednim zemljištem u vlasništvu RH za Grad Koprivnicu. **Dosadašnje raspolaganje poljoprivrednim zemljištem na području Grada Koprivnice**  Na području Grada je utvrđeno **91,4333** ha poljoprivrednog zemljišta u vlasništvu države. Putem višegodišnjeg zakupa raspolaže se sa 64,8844 ha, te prema novom Zakonu za raspolaganje ostaje 26,5489 ha.  Programima raspolaganja poljoprivrednim zemljištem u vlasništvu RH, koji su bili na snazi do donošenja Zakona o poljoprivrednom zemljištu („Narodne novine“ broj 20/18.), a koji je na snazi od 09.03.2018. godine, sklopljena su 07.10.2011. godine dva ugovora o zakupu poljoprivrednog zemljišta u vlasništvu RH na području Grada Koprivnice, na rok od 20 godina s ukupnom površinom od 3,5799 ha.  Temeljem Odluke Ministarstva poljoprivrede, ribarstva i ruralnog razvoja sklopljen je 23.11.2011. godine Ugovor o dugogodišnjem zakupu poljoprivrednog zemljišta u vlasništvu RH na području Grada Koprivnice, na rok od 50 godina s ukupnom površinom od 61,2637 ha. Agencija za poljoprivredno zemljište je dana 23.06.2016. godine sklopila Ugovor o privremenom korištenju poljoprivrednog zemljišta u vlasništvu RH sa društvom Podravka d.d. iz Koprivnice, na rok od 5 godina s ukupnom površinom od 0,0408 ha. (Tabela T-1)**Raspolaganje poljoprivrednim zemljištem prema predloženom Programu**  Izmjenom i dopunom Programa raspolaganja poljoprivrednim zemljištem u vlasništvu RH za Grad Koprivnicu ukupno je **utvrđeno 91,4333 ha poljoprivrednog zemljišta**. Putem višegodišnjeg zakupa raspolaže se sa 64,8844 ha, te prema novom Zakonu za raspolaganje ostaje 26,5489 ha, što je za 12,2374 ha manje u odnosu na već doneseni Program raspolaganja. Na temelju dopisa trgovačkog društva HŽ Infrastruktura d.o.o., Sektor za razvoj, pripremu i provedbu investicija i EU fondova, broj i znak: 4158/20, 1.3.2. od 27.08.2020. godine, u kojem traže izuzeće dijela čestica iz Programa raspolaganja zbog realizacije Projekta rekonstrukcije postojećeg kolosijeka i izgradnje drugog kolosijeka, infrastrukturne namjene, prometnog sustava željezničkog prometa, željezničke pruge M201 (državna granica – Botovo – Dugo Selo) na dionici Križevci – Koprivnica – državna granica i proslijeđenog dopisa od Općinskog državnog odvjetništva u Koprivnici i očitovanja trgovačkog društva Hrvatske šume d.o.o. za k.č.br. 1785, k.o. Jagnjedovec-grad, pristupilo se izradi prijedloga izmjena i dopuna Programa raspolaganja poljoprivrednim zemljištem u vlasništvu Republike Hrvatske za Grad Koprivnicu.  HŽ Infrastruktura d.o.o. je za potrebe realizacije projekta od strateškog značaja za Republiku Hrvatsku zatražila izuzeće čestica iz Programa raspolaganja poljoprivrednim zemljištem u vlasništvu RH za Grad Koprivnicu u k.o. Koprivnica i k.o. Reka koje ulaze u obuhvat zahvata po Projektu rekonstrukcije postojećeg kolosijeka i izgradnje drugog kolosijeka, infrastrukturne namjene, prometnog sustava željezničkog prometa, željezničke pruge M201 (državna granica – Botovo – Dugo Selo) na dionici Križevci – Koprivnica – državna granica i to: k.č.br. 3695/3, 3695/4, 3695/5, 3700/2, 3700/3, 3700/4, 3704/5, 3707/4, 3715/4, 3720/3, 3721/2, 3722/2, 3731/3, 3732/2, 3747/2, 3753/2, 3782/2, 3811/2, 3813/2, 3813/3, 8673/2 i 8675/4 sve k.o. Koprivnica i k.č.br. 10/3, 119/2, 144/2, 156/2, 183/2, 365/2, 366/2, 368/2, 400/2, 415/2, 44/2, 45/2, 46/2, 461/2, 466/2, 495/2, 496/2, 497/2, 499/2, 500/2, 501/2, 502/2, 503/2, 504/2, 505/2, 506/2, 530/2, 549/2, 591/2, 601/2, 602/2, 605/2, 607/2, 608/2, 609/2, 614/2, 615/2, 616/2, 623/2, 624/2, 629/2, 630/2, 634/2, 635/2, 642/2, 657/2 i 355/2 sve k.o. Reka.  Predmetne čestice su bile predmet izvlaštenja te ih je HŽ Infrastruktura d.o.o., Zagreb, Mihanovićeva 12, kao upravitelj željezničke infrastrukture u ime i za račun RH otkupila te su za iste sklopljeni ugovori o kupoprodaji sa bivšim vlasnicima zemljišta. Dopisom društva Hrvatske šume d.o.o., KLASA: KC/20-01/960 i URBROJ: 06-00-05/01-20-02 od 22.09.2020. godine isto društvo se očitovalo da je nekretnina oznake k.č.br. 1785, šuma i oranica Melinski jarek, ukupne površine 21330 m2, upisana u zk.ul. broj 111 k.o. Jagnjedovec-grad, u vlasništvu RH, obuhvaćena važećom šumskogospodarskom osnovom za šume u državnom vlasništvu u g.j. Mesarica-plavo (odsjek35/c), šumarija Sokolovac, te je u cijelosti u posjedu društva Hrvatske šume d.o.o. **Prema službeno dostavljenim podacima Državne geodetske uprave, Odjela za katastar nekretnina Koprivnica ukupna površina poljoprivrednog zemljišta u vlasništvu Republike Hrvatske na području grada Koprivnice, iznosi 91,4333 ha.**  Očitovanjem Ureda državne uprave u Koprivničko-križevačkoj županiji, Službe za gospodarstvo i imovinsko-pravne poslove, o površinama koje je potrebno osigurati za priznavanjem prava na povrat zamjenskog poljoprivrednog zemljišta u vlasništvu RH na području k.o. Koprivnica i k.o. Jagnjedovec, utvrđeno je, kako je za k.o. Koprivnica potrebno osigurati minimalno 44 ha 65 a 52 m² zamjenskog poljoprivrednog zemljišta za povrat, a za k.o. Jagnjedovec je potrebno osigurati minimalno 2 ha 56 a 53 m² zamjenskog poljoprivrednog zemljišta za povrat. Iz spomenutog očitovanja proizlazi da ja za povrat zamjenskog poljoprivrednog zemljišta potrebno osigurati minimalno 48ha**, te je Izmjenom i dopunom Programa osigurano za povrat 48,0670 ha**.  Programom se predviđa rezerviranje više čestica, odnosno skupova čestica na području k.o. Koprivnica i k.o. Jagnjedovec ukupne površine 24,6189 ha. Ovim zemljištem raspolagati će se temeljem članka 31. stavka 2. Zakona, na način da će se isto javnim natječajem dati u zakup na rok od pet godina, odnosno do pravomoćnosti rješenja o povratu sukladno posebnim propisima ili do privođenja tog zemljišta namjeni utvrđenoj prostornim planom. Razlika od 23,4481 ha će se po pravomoćnosti rješenja namiriti iz zakupa poljoprivrednog zemljišta sa Podravkom d.d. sa slijedećim k.č.br. 6983, 6984, 6985/1, 6985/2, 6986/1, 6986/2, 6987/1, 6987/2, 6988/1, 6988/2, 6990/1, 6990/2, 6992, 6998, 6999, 7000, 7006, 7007, 7009, 7010, 7011, 7012, 7059, 7084,7087, 7088, 7089, 7090, 7091, 7092,7093,7094,7095, 7096,7097,7098,7099, 7100, 7101, 7135,7136,7149, 7150, 6989/1, 6989/2, 7078/1 i 7083/1 koje se nalaze u k.o. Koprivnica, time ukupna površina osigurana za **povrat iznosi 48,0670 ha.**  **Na području Grada Koprivnice za zakup poljoprivrednog zemljišta predviđeno je 43,0098 ha, od toga su livade i pašnjaci 0,3294 ha, a višegodišnji nasadi 10,7043 ha.** Očitovanjem Hrvatskih voda, VGI za mali sliv „Bistra“ iz Đurđevca, broj: KLASA:325- 10/18-04/0000613 i URBROJ: 374-3601-1-20-8 od 27.10.2020. godine, utvrđeno je da poljoprivredno zemljište koje je samo dijelom javno vodno dobro, da će se isto, uz suglasnost spomenutih Hrvatskih voda, predvidjeti za povrat. Očitovanjem Koprivničko – križevačke županije, Upravnog odjela za gospodarstvo, komunalne djelatnosti i poljoprivredu, broj: KLASA: 320-02/18-01/29 i URBROJ: 2137/01-04/04- 18-2 od 23.04.2018. godine, dostavljen je plan navodnjavanja Koprivničko – križevačke županije. Istim je predloženo da se uvidom u popis čestica poljoprivrednog zemljišta i prostorni plan Grada Koprivnice te uvidom u Plan navodnjavanja Koprivničko – križevačke županije, koji je dostavljen na CD mediju, utvrdi koje čestice s područja Grada Koprivnice spadaju u čestice koje su u obuhvatu postojećeg i/ili planiranog sustava javnog navodnjavanja kojim bi se moglo navodnjavati svega 18 ha. Planom je predviđena izgradnja 4 akumulacije. Dopisom se također konstatira da je rubno područje Grada Koprivnice pogodno za navodnjavanje, što ne znači da je navodnjavanje svih tih površina i ekonomski isplativo.  Na ovaj dopis Koprivničko – križevačke županije zatraženo je očitovanje Zavoda za prostorno uređenje Koprivničko – križevačke županije kao i Upravnog odjela za prostorno uređenje Grada Koprivnice. Istima je konstatirano da Planom navodnjavanja Koprivničko – križevačke županije nisu predviđene poljoprivredne površine za navodnjavanje na području Grada Koprivnice.  Sredstva za provedbu ovog Programa osigurana su u proračunu Grada Koprivnice zakupom, prodajom, prodajom izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu države.  **Maksimalna površina za zakup iznosi 43,0098 ha.**  Nisu određene površine za prodaju.  Na području Grada Koprivnice ne postoje površine predviđene za ribnjake, za zakup zajedničkih pašnjaka.  **Za ostale namjene na području Grada Koprivnice predviđeno je 0,3565 ha.**  Planom navodnjavanja za Grad Koprivnicu je predviđena izgradnja 4 akumulacije.**Prilozi:**- Kopija katastarskog plana za područje Grada Koprivnice- Zemljišnoknjižnih izvadaka i posjedovnih listova iz e-baze Preglednika katastarskih podataka DGU i ZIS aplikacije zemljišno-knjižnog sustava Ministarstva pravosuđa - Uvjerenja Upravnog tijela Grada Koprivnice, nadležnog za prostorno uređenje, da se prema važećem prostornom planu uređenja, predmetne čestice nalaze izvan granica građevinskog područja s potrebnom oznakom ukoliko se radi o osobito vrijednom (P1) i vrijednom (P2) poljoprivrednom zemljištu- Očitovanja Ureda državne uprave u Koprivničko – križevačkoj županiji, o površini koju je potrebno osigurati kao nadoknadu za oduzetu imovinu (s obzirom na podnijete, a neriješene zahtjeve) sukladno Zakonu o naknadi za imovinu oduzetu za vrijeme jugoslavenske komunističke vladavine (»Narodne novine«, broj 92/96, 39/99, 92/99, 43/00, 131/00, 27/01, 34/01, 118/01, 80/02 i 81/02)-Očitovanje Grada Koprivnice o načinu na koji će iz ostalih izvora osigurati nadoknadu oduzete imovine ( obrazloženo u opisnom dijelu Prijedloga izmjene i dopune Programa Grada Koprivnice)- Uvjerenja Hrvatskih šuma d.o.o. – nadležne Uprave šuma da predmetne čestice nisu obuhvaćene šumskogospodarskom osnovom- Očitovanja Hrvatskih voda jesu li i koje predmetne čestice javno vodno dobro- Očitovanja Upravnog tijela županije, nadležnog za prostorno uređenje, jesu li i koje predmetne čestice u obuhvatu postojećeg i/ili planiranog sustava javnog navodnjavanja- Na području Grada Koprivnice nema miniranih i minski sumnjivih područja- Očitovanje u prilogu-Zahtjev HŽ Infrastruktura- Projekt rekonstrukcije postojećeg kolosijeka i izgradnja drugog kolosijeka, infrastrukturne namjene, prometnog sustava željezničkog prometa,-Uvjerenje upravnog odjela za prostorno uređenje Grada Koprivnice KLASA:350-05/20-01/0065, URBROJ:2137/01-07-01/2-20-2,-Očitovanje Upravnog odjela za opću upravu i imovinska prava Koprivničko –križevačke županije KLASA:940-01/20-01/13, URBROJ:2137/1-08/01-20-2 - Prijedlog Izmjena i dopuna Programa raspolaganja poljoprivrednim zemljištem u vlasništvu RH na području Grada Koprivnice KLASA:320-02/18-01/0002, URBROJ:2137/01-05-01/2-20-103. |

Izmjena i dopuna Programa raspolaganja poljoprivrednim zemljištem u vlasništvu RH za Grad Koprivnicu je izrađena u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Ova Izmjena i dopuna Programa raspolaganja poljoprivrednim zemljištem u vlasništvu RH za Grad Koprivnicu stupa na snagu nakon dobivanja suglasnosti Ministarstva poljoprivrede i biti će objavljena u „Službenom glasniku Koprivničko-križevačke županije“

UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU

KOPRIVNIČKO-KRIŽEVAČKE ŽUPANIJE

**PROČELNIK**

 **Marijan Štimac, dipl. oec.**